**החברה הישראלית - בראי ההומור: סיור לצה"ל**

**תיאור הסיור**

מבט על החברה הישראלית, ההיסטוריה שלה ואיפה היא היום דרך תערוכת "ויהי צחוק: הומור יהודי מסביב לעולם". הזדמנות ללמוד על מאפייניה הייחודיים של מדינת ישראל, העליות והחברה הישראלית היום דרך בדיחות, מערכונים ומיצגים אינטראקטיביים.

**אורך הסיור:** 60 דקות

**מבנה הסיור: "ויהי צחוק: הומור יהודי מסביב לעולם" ו-"גיבורים".**

**מבנה הדרכה**

**פתיחה**

ברוכים הבאים למוזיאון העם היהודי!

נערוך היום סיור ממוקד בגלריות הומור יהודי, בו ננסה לברר – מה ההומור מלמד על קהילה וחברה? מה הוא מספר על העם היהודי, על החברה הישראלית, עלינו? ננסה לברר – האם הומור הוא דבר מאחד או מפריד?

\*למדריך/ה – להלן פירוט נקודות ודגשים לשתי הגלריות השונות. אין זה משנה היכן מתחילים, את הפתיחה הכללית ניתן לערוך בכל מקום.

**גלריית הארכיטיפים**

בואו נבדוק מה הומור מלמד על חברה, נצפה ביחד בשניים/שלושה מערכונים.

**צפייה משותפת במערכונים בכניסה לגלרית האריטיפים**

שאלות:

* מה מצחיק במערכון?
* על מי צוחקים?
* האם זה הומור ישראלי/הומור יהודי?
* איזה מאפיינים ישראליים/יהודיים/אחרים באים לידי ביטוי במערכון?

במידה וצפינו במערכון אחד מהתפוצות ואחד מישראל, נשאל:

* מה ההבדל בין הומור ישראלי להומור יהודי מהתפוצות?

**סיכום ביניים**

אנחנו רואים שהומור משקף את דמותה של החברה/הקהילה, והוא נוגע בנקודות מרכזיות ביותר בזהות של חברה מסוימת (להדגים באמצעות המערכונים שראינו). למעשה, נראה שהומור זה דבר מאוד רציני – הוא מתעסק בשאלות שהכי חשובות לנו כחברה – הזהות שלנו, ההגדרה העצמית, הדילמות והקשיים.

**תחנות אופציונליות – מוקדים ודגשים**

|  |  |
| --- | --- |
| **מוצג** | **נושאים להדגשה** |
| חלם/מקידה – העיירה היהודית | הומור יהודי כמשקף את הקהילה היהודית  'חלמאות' – הומור כמשקף את החסרונות של הקיום היהודי הגלותי.  האם ההומור הזה עדיין מצחיק אותנו? אם כן – למה? אם לא – למה? |
| פנקסי דרויאנוב – ספר הבדיחה והחידוד | הבדיחה על הרשל'ה והכרכרה (מוצגת כתובה בגלריה)  "שני יהודים נסעובעגלה בדרך צרה. פתאום ראו שתי אבנים גדולות חוסמות את הדרך. עצרו היהודים והתחילו להתדיין ביניהם מה לעשות והדרך חסומה"?  עוד הם יושבים ולמקום הגיעה עגלה ובה שני גויים. ירדו הגויים מן העגלה, הפשילו שרוולים, סילקו את האבנים ופינו את הדרך. אמר יהודי אחד לשני: תראה שכל של גויים: תמיד בכוח".   * איזה מערכת יחסים בין היהודים לעולם הסובב אותם משקפת הבדיחה? * האם היא מצחיקה אותנו היום? * מה השתנה בקיום של העם היהודי מאז שנוצרה הבדיחה הזו?   (יש לנו מדינה עצמאית, צבא, אנחנו לא תלויים בסמכות של אחרים וכו') |
| יישידע מאמע | תרבויות שונות המשתקפות בבית, דמות האם היהודייה כעמוד שדרה מרכזי בחייה של הקהילה היהודית. |

**'הומור מסביב לעולם'**

**פתיחה: ארץ נהדרת**

את מי אנחנו מזהים כאן בתמונה? (לובה – בכיכובו של טל פרידמן, ראובן ואסתי – ערן זרחוביץ' וליאת הר-לב).

נשאל:

* על מי צוחקים כאן?
* האם מי שכתב את המערכונים מזדהים עם הדמויות?

האם התסריטאים הם רוסיים שעבדו כקופאים או חוזרים בתשובה?

* מה זה מלמד אותנו על ההומור הישראלי?

ההומור הישראלי מראשית דרכו מתעסק בשאלה החשובה ביותר לקיום הלאומי – 'מי אנחנו' – מיהו הישראלי? איך הוא נראה? מה הוא לובש? ניתן לומר כי שלושת הדמויות הללו מציגות התמודדות מסוימת עם השאלה הזו. אנחנו רואים שההומור הישראלי מתעסק באופן אינטנסיבי בשונות ובגיוון של החברה הישראלית – על עדותיה, אמונותיה, זהויותיה הפוליטיות, הדתיות וכו'. הומור הישראלי משקף את היותה של מדינת ישראל מדינת קיבוץ גלויות. עניין זה מעלה מספר שאלות:

* למי ועל מי מותר לנו לצחוק?
* האם זה בכלל הומור יהודי לדעתכם?

**תחנות אופציונליות – מוקדים ודגשים**

|  |  |
| --- | --- |
| תחנה | נושאים למיקוד |
| הגשש החיוור | הגששים היו פורצי דרך בתרבות הישראלית – הרכב קומי שפעל 37 שנים וצחק על ההחברה הישראלית לגווניה. הגששים עצמם משקפים את הגיוון של החברה הישראלית: גברי בנאי (בן למשפחת בנאי הפרסית, שגדל בשכונת מחנה יהודה בירושלים), שייקה לוי (שנולד במצרים, וגדל כילד חוץ בקיבוץ) ופולי (ישראל פוליאקוב שגדל ביפו להורים לאשכנזים, בתוך שכונת עולים). כל אחד מהם הביא גוון ישראלי אחר, וביחד הם יצרו שפת הומור ישראלית ייחודית.  "העולם מצחיק אז צוחקים" – הגששים צחקו על המציאות בה הם חיים אך גם הוסיפו מעולמם שלהם למציאות – הם המציאו את השפה ה'גששית' וביטויים ואמירות שלהם נחשבים כנכס צאן ברזל בתרבות הפולקלור הישראלית. |
| פינת הסטנדאפ ההולגרמי | שאלות לצפיה:   * מה הצחיק אותנו? * האם הנושאים היו דומים? * מה היה שונה בין הקומיקאים? * (עדות, מגדר, שפת גוף) * האם הומור עדתי הוא דבר חיובי או שלילי? |
| גבעת חלפון | כיצד 'גבעת חלפון' משקפת הומור צבאי?  האם הצבא המשתקף ב'גבעת חלפון' הוא הצבא שלנו היום?  מה נשאר אותו דבר ומה השתנה?  \*להדגיש את הגששים כמייצגים של גוונים שונים בחברה הישראלית. |

**סיכום הגלריה – צפייה משותפת בנבסו**

שאלות לצפייה:

* מה נושא המערכון? על מה צוחקים כאן?
* מה המערכון מלמד אותנו על החברה הישראלית?

**עיבוד הסרטון**

יוסי ואסה מייצר סדרה קומית שעוסקת בפערי התרבויות הקיימים בחברה הישראלית. ייחודיותה ויופיה של הסדרה בא לידי ביטוי ביכולת להושיב את הקבוצות השונות סביב שולחן אחד. אין כאן חזק שצוחק על החלש, אלא יש משפחה מגוונת שיושבת יחד סביב אותו השולחן, וצוחקת אחת על השנייה. אף אחד לא יוצא 'נקי' בסרטון – כל קהילה מקבלת 'בדיחה' משלה, שמשקפת כאמור הבדלי תרבויות בין הקבוצות.

ראינו שהומור הוא כלי המשמש את החברה כדי להתמודד עם סוגיות מורכבות הקיימות בה, לפרוק מתח ולעצב את עצמה. ההומור מספר לנו את סיפורה הייחודי של החברה הישראלית. הומור ככלי מאחד.

**גיבורים:סיכון**

עכשיו נעשה מבט אחר על העולם היהודי – דרך תערוכה קלילה יותר המיועדת למשפחות.

משימות לגלריה:

* למצוא דמות מעוררת השראה ולהציג אותה בצוותים של 5
* לבחור את "חמשת הטובים ביותר" בקבוצות של 3

ערכו אסיף למשימה

**סיכום:**

היום הסתכלנו על החברה הישראלית והעם היהודי בזווית שונה – דרך הומור. מצד אחד, זה יכול להיות יותר נעים וכיף, אבל גם ראינו שהומור, בסופו של דבר, הוא נושא רציני ביותר, שאם בוחנים אותו מעלה תובנות עמוקות על איפה שאנחנו חיים.